Paholaisen tytär (elokuva)

Paholaisen tytär (; ) on Peter Sykesin ohjaama brittiläis-saksalainen kauhuelokuva vuodelta 1976. Elokuvan pääosissa ovat Richard Widmark, Christopher Lee, Honor Blackman, Nastassja Kinski ja Denholm Elliott. Elokuva on Hammer Film Productionsin ja Terra-Filmkunstin tuottama.Company credits for Paholaisen tytär (1976) Paholaisen tytär perustuu samannimiseen romaaniin, jonka on kirjoittanut Dennis Wheatley.Full cast and crew for Paholaisen tytär (1976) Romaani oli ilmestynyt vuonna 1953.

Näyttelijät

Tuotanto
Paholaisen tytär kuvattiin Technicolor-menetelmällä Englannin Buckinghamshiren West Wycombessa, Lontoossa ja Hertfordshiren Borehamwoodissa sijaitsevilla EMI Elstree Studiosilla sekä Saksassa 360 000 punnan budjetilla.Marcus Hearn & Alan Barnes, The Hammer Story: The Authorised History of Hammer Films, Titan Books, 2007 s. 166Technical specifications for Paholaisen tytär (1976)Filming locations for Paholaisen tytär (1976)

Elokuvan käsikirjoituksen laati Christopher Wicking ja John Peacock Dennis Wheatleyn samannimisen romaanin (1953) pohjalta. Paholaisen tytär on toinen Hammerin filmatisointi Wheatleyn "musta magia" -romaaneista; ensimmäinen oli Paholaisen morsian, joka ilmestyi vuonna 1968. Wheatley ei pitänyt elokuvasta, koska Paholaisen tytär ei seurannut romaanin kulkua ja Hammer oli tehnyt siitä hävyttömän. Wheatley sanoi Hammerille, että he eivät tulisi enää koskaan tekemään elokuvaversioita hänen romaaneistaan.

Paholaisen tytär jäi Michael Goodliffen viimeiseksi elokuvaksi. Goodliffe teki itsemurhan kärsittyään masennuksesta pian elokuvan ensi-illan jälkeen.Paholaisen tytär (1976) Did You Know?

Julkaisu
Paholaisen tytär sai ensi-iltansa kotimaassaan Isossa-Britanniassa 4. maaliskuuta vuonna 1976.Release dates for Paholaisen tytär (1976) Toisessa valmistusmaassaan Länsi-Saksassa elokuva julkaistiin 20. toukokuuta 1976. Yhdysvalloissa elokuva pääsi teatterilevitykseen heinäkuussa 1976. Elokuva pääsi teatterilevitykseen myös Itävallassa toukokuussa 1976, Ruotsissa 4. syyskuuta 1976, Ranskassa maaliskuussa 1977, Tanskassa 14. lokakuuta 1977 ja Kolumbiassa 2. maaliskuuta 1978.

Suomessa elokuva ei päässyt teatterilevitykseen (Valtion elokuvatarkastamo asetti elokuvan kokonaan kielletyksi 2.6.1976, joten sitä ei saanut laillisesti Suomessa esittää eikä levittää), mutta se esitettiin Helsingin Night Visions Film Festivalilla 14. huhtikuuta vuonna 2002.

Paholaisen tytärtä on myös levitetty Yhdysvalloissa videonimikkeellä Child of Satan.

Elokuva on julkaistu DVD:lle vuosina 2002, 2004 ja 2007.To the Devil, a Daughter (1976) Releases

Vastaanotto
Paholaisen tytär sai ilmestyessään negatiivista palautetta. Elokuvalla on Rotten Tomatoes -sivustolla 17 prosentin "mätä"-arvosana, joka perustuu kuuteen arvosteluun.Rotten Tomatoes, To the Devil a Daughter

Lähteet

Aiheesta muualla




Luokka:Vuoden 1976 brittiläiset elokuvat
Luokka:Brittiläiset kauhuelokuvat
Luokka:Vuoden 1976 saksalaiset elokuvat
Luokka:Saksalaiset kauhuelokuvat
Luokka:Kokonaan kielletyt elokuvat Suomessa
Luokka:Brittiläiset romaaneihin perustuvat elokuvat
Luokka:Saksalaiset romaaneihin perustuvat elokuvat